text: – Hesir dystirnir eru heilt serligir
text: #000002
text: Pætur var eitt sindur inni og úti av liðnum í byrjanini av kappingarárinum, men síðani Dali tók við sum venjari, hevur hann veruliga fingið møguleikan. Og hevur tikið av.
text: #000003
text: Og hann metir, at vit hava møguleika at fáa góð úrslit ímóti Newtown.
text: #000004
text: Síðani Dali bleiv settur sum venjari, hava vit vunnið 6 av 7 dystum, og spælið tykist blíva betri og betri fyri hvønn dyst. Men nú stendur so fyrsta evropeiska uppgávan í ár fyri framman. Og tað er nakað heilt annað.
text: #000007
text: – Evropeiskir dystir hava nógv at siga. Her kann man vísa seg fram á einum hægri stigi, enn vit eru vanir við í Føroyum. Vit sóu eisini, hvussu stuttligt tað var í fjør at spæla seg víðari. Tað er feitt at spæla dystirnar. Serliga niðri í Montenegro, har vit fingu heimaáskoðararnar við okkum.
text: #000008
text: Sjálvur hevur Pætur víst gott máltev í Evropa, og hevur skotið 2 ella 3 mál, alt eftir hvønn man spyr.
text: #000009
text: – Eg havi skotið 2,5 mál í Evropa. Eitt í Linfield og eitt ímóti Buducnost. Og sjálvur haldi eg, at eg eigi útjavnandi málið ímóti HJK Helsinki, hóast Lasse (Andersen) er skrásettur fyri tað, sigur Pætur við eyðkenda smílinum.
text: #000010
text: – Lagið er gott í hópinum. Vit venja hart og miðvíst, og Dali er greiður í sínum ætlanum. Ætlanum, sum vit allir taka undir við, og kunnu halda okkum til. Vit hava sæð tað í teimum dystunum vit hava spælt, og sjálvur eri eg glaður fyri tað álitið, sum eg havi fingið frá Dali.
text: #000011
text: – Eru vit hepnir við lutakastinum, og raka vit dagin, kunnu vit aftur gera ein vørr í Evropa. Men tá tað er sagt, so eru hesir dystirnir ongantíð lættir. Tað er eitt ørvísi slag av fótbólti, og tað krevur meira av okkum øllum. Bæði á og uttanfyri vøllin. Serliga kann stuðulin frá áskoðarunum gera mun.
text: #000013
text: So skjótt tað var greitt, hvørjum vit kundu møta, fór Dali til verka, og hugdi eftir øllum teimum møguligu mótstøðuliðunum. Og so skjótt sum lutakastið var avgreitt, var so smátt byrja at arbeiða fram ímóti hesum dystinum.
text: #000014
text: – Dali kendi øll liðini, og tí eru vit væl fyrireikaðir. Vit skulu leggja grundarlagið á heimavølli, har vit ikki hava tapt síðani 2016.
text: #000015
text: Tað vóru ikki nógv, ið mettu okkum hava ein møguleika ímóti Buducnost Podgorica. Men trúgvin á egin evnir, og ein ótrúligur stuðul frá áskoðarunum, bar liðið fram á mál.
text: #000017
text: – Tað vóru nógv fólk í Gundadali, sólin skein og vit trúðu uppá okkum sjálvar. Buducnost vóru greiðir favorittar, men vit spældu okkara spæl, og trúðu alla tíðina uppá møguleikan. Stuðulin frá áskoðarunum var heilt fantastiskur, og tað bar okkum fram á vøllin. Nú vóna at vit fáa sama stuðul hesa ferð. Vit fara í hvussu er at gera okkara á vøllinum, sigur Pætur at enda.
text: #000018
text: Fylg við í dystum og kappingum á:
text: #000019
text: Havnar Bóltfelag er eitt stórt og vælvirkandi fótbóltsfelag við 115 árs royndum. Útvið hálvthundrað lið luttaka í kappingunum fyri HB hvørt ár. Hóast nýggj feløg hava stungið seg upp í høvuðsstaðnum, er HB framvegis størsta fótbóltsfelag í landinum.
text: #000020